Pusher 2

Pusher 2 er en dansk film fra 2004 med Mads Mikkelsen i hovedrollen. Filmen er en oppfølger til Pusher fra 1996, og den andre filmen i Pusher-trilogien.

Handling 
Historien begynner en stund etter den første filmen, og Tonny som soner nå sine siste dager i fengsel. Celle-kameraten hans minner Tonny om at han skylder ham penger, men han har valgt å gi Tonny mer tid til å betale - av respekt for Tonnys far, en ondskapsfull gangster. Etter å ha blitt løslatt besøker Tonny farens virksomhet, i håp om å skaffe seg arbeid. Men faren hans har også en yngre sønn fra et annet forhold, og han er langt mer negativ ovenfor Tonny. Men til slutt lar han Tonny arbeide for ham. Tonny stjeler snart en Ferrari i et forsøk på å imponere faren sin, men dette blir avvist. Faren hans skjeller ut Tonny, på grunn av hans manglende ansvarsfølelse.

Mens han henger med vennen Ø, får Tonny beskjed om at han har et barn med en kvinne som heter Charlotte. Hun har oppdratt barnet deres på egen hånd, men krever at Tonny skal begynne å betale barnebidrag. Tonny hjelper en lokal hallik, Kurt, med å arrangere en heroin-handel med Milo. Men når en av Milos kjeltringer kommer for sent til et møte, skyller en livredd Kurt ned alt heroinen i toalettet. Kurt har nå ingen penger eller narkotika som han kan selge. Han har heller ingen mulighet til å betale tilbake pengene han lånte for å få i stand avtalen.

Kurt overbeviser Tonny om å hjelpe til med å skaffe en pistol, og skyte ham i armen for å overbevise Kurts samarbeidspartnere om at han skal ha blitt ranet. Ø avslører at han planlegger å gifte seg med kjæresten sin Gry, og få barn selv. Tonny melder seg frivillig til å skremme farens eks-kone Jeanette, som planlegger å ta alt ansvaret for Tonnys yngre halv-bror. Faren insisterer på at Tonny skal drepe Jeanette for å hindre at hun tar alt ansvaret for sønnen deres, og Tonny sier seg enig. Tonny besøker Jeanette som arbeider ved Kurts bordell, men han klarer ikke å gjennomføre drapet. Etter å ha vendt tilbake og innrømmet at han mislyktes overfor faren, får han en brutal utskjelling. Under konfrontasjonen dreper Tonny sin egen far.

Skuespillere 
 Mads Mikkelsen som Tonny.
 Leif Sylvester som en gangster, og faren til Tonny.
 Anne Sørensen som Charlotte. En prostituert, og faren til Tonnys barn.
 Øyvind Hagen-Traberg som Ø. En venn av Tonny.
 Kurt Nielsen som Kurt the Cunt. En hallik og narkotika-selger.
 Karsten Schrøder som Red. Tonnys onkel.
 Maria Erwolter som Gry, kjæresten til Ø
 Zlatko Burić som Milo. En serbisk narkotika-selger
 Ilyas Agac som Muhammed. En immigrant, og kriminell.
 Linse Kessler som Jeanette. En prostituert, og har en sønn sammen med faren til Tonny
 Sven Erik Eskeland Larsen som Svend.
 Maya Ababadjani som en prostituert

Referanser

Eksterne lenker 
 

Danske filmer
Filmer fra 2004
Oppfølgerfilmer
Filmer regissert av Nicolas Winding Refn